171 Jeiunium

Auis macillenta facilius aufungit ancipitrem et altius volat, sic est de ieiunante. Set econtra est de aue pingui et homine incrassato. In cuius figura Elias ieiunans euasit persecucionem Iezabel, id est, temptacionem carnis, 3 Reg. 19[:1-8] et peruenit Oreb, id est, vsque ad contemplacionem.

Item, ieiunium est sicut concauitas in viella que reddit melodiam. Vnde dictum est Moysi quod faceret altarium concauum, Exod. 37[:27] quia cor penitens non debet repleri deliciis.

Item, in ieiunio quatuor reprobantur cum ieiunans vacat culpe, cum inhiat fame, cum parcit burse, cum seruit gule.

De primo, Ysai. 58[:5]: *Numquid* hoc est *jejunium quod* elegi? Vnde Augustinus, qui a cibis abstinent et mala agere non cessant demones imitantur quibus cibus carnalis. Numquam adest sed iniquitas numquam deest. Ad hoc dicit Gregorius in *Collecta*, qui se ab alimentis abstinent seccando iustitiam a culpa jeiuniant.

¶ De secundo, Matt. 6[:16]: *Cum jejunatis, nolite fieri sicut [hypocritæ]*. Nam talis de hoc quod subtrahit viii. hosti. Pascit duplicem hostem, scilicet, mundum et demonem, [Matt. 12:45].

¶ De tercio, Eccle. 6[:2]: *Vir cui dedit Deus divitias, et substantiam … nec tribuit [ei] potestatem [Deus] ut comedat ex eo, sed homo extraneus vorabit illud*.

De quarto, Ysai. 58[:4]: *Nolite jejunare sicut ad hanc diem.* Et sit istud tribus modis ut si quis ieiunet et postmodum melius comedat, uel si tempore ieiunii querat deliciora, uel tempus parandendi extendat, uel si ante ieiunium uel post ea de causa comedat.

Item, ex tribus causis ieiunium commendatur. Si fiat pro satisfaccione peccati et tunc requiritur quod fiat extra mortale. Alioquin offert Deo cadauer mortuum cum tamen suadeat Apostolus offerre *corpora uestra hostiam viuentem*, Rom. 12[:1].

Secundum jeiunium et melius sit ad lucrandum Dei amorem, Matt. 6[:17]: *Tu autem, cum jejunas, unge caput tuum* oleo, scilicet, compassionis, *et faciem tuam laua*, scilicet, aqua contritionis.

¶ Tercium ieiunium et optimum cum quis exterius ieiuniat in corpore, interius orat in mente, secundum Ysidorum, hoc est contra quosdam qui nichil boni facere nolunt cum ieiunant nisi ociari et ludere ad aleas ut sic ieiunium non senciant. Vnde Boethius pro ocio vitando ocia sectari ridiculosum est. Primum ieiunium istorum signatur per ieiunium Moysi, Exod. 34[:28]. Secundum figuratur per ieiunium Elye 3 Reg. 21[:9-28]. Tercium designatur per ieiunium Christi, Matt. 4[:2].

¶ Item, ieiunium commendatur multipliciter ab auctore, id est, a Deo illud Ade imponente cum diceret [Gen. 2:17] *de ligno sciencie boni et mali ne comedas* a loco quia in paradiso institutum a tempore quia in principio ante omnia alia precepta ex quibus colligi potest quanta sit ieiunii auctoritas et vtilitas. Nam secundum Moysen [Exod. 30:33] omnis anima que se non afflixerit in die ieiunii *exterminabitur de populo suo*. Valet nempe ieiunium ad iram placandam sicut patet in Daniele [6:11-22] orante pro auersione diuine offense.

Item, videlicet ad veniam impetrandam sicut patet in imunitas.

¶ Item, videlicet ad penam vitandam sicut patet in Esther [4:16] ieiunante et orante Deum pro /f. 50vb/ reuocacione impie sententie.

Item, videlicet ad mundiciam conseruandam sicut patet in Daniele [1:12-15] et sociis suis sub aqua et legumine habentibus facies corpulenciores.

¶ Item, videlicet ad victoriam consequendam sicut patet de Iudith [15:4] contra Holofernes sicut videmus quod debilita vna parte excertitus preualent altera, sic debilitata carne preualet spiritus, Joan. 12[:25]: *qui odit animam suam in hoc mundo*, id est, vitam animalem in vitiis, etc., *custodit eam*.

Item, videlicet ieiunium ad graciam impetrandam sicut patet in die Pentecosten quando Spiritus descendit super apostolos ieiunantes.

Item, ieiunium videlicet ad contricionem peccancium hic ieiunat infirmus uel redeat ad sanitatem, Joel. 2[:12]: *Conuertimini ad me in tuo corde vestro in jejunio.* Ecce hic quod requiritur contricio et non reuersio ad vomitum, nam Eccli. 34[:30]: *Qui baptizatur a mortuo et iterum tangit* mortum *quid* prodest lauacio eius?

Secundum ieiunium videlicet ad satisfaccionem penitencium, Tob. 12[:8]: *Bona est oracio cum ieiunio*. Et optima erit si addatur tertium, scilicet elemosina in quod ventri subtrahitur pauperi tribuatur, Ysai. 58[:6]: *Nonne hoc est* maius jejunium quod elegi, etc. usque *frange esurienti panem tuum*. Sed heu quia aliqui tantum comedunt, semel dum ieiunant quod alias posset bis sufficere, hii dant Deo vnum debet per duobus obolis.

¶ Tercio, videlicet ad impetracionem peticionum, sic medicus allegat ieiunium ut impetret subsidium, Judith 4[:12]: *Scitote quoniam* exaudiuit *Dominus preces vestras si* mansere in ieiunio et ore.

¶ Item, videlicet ad edomacionem concupiarum, Psal. [34:13]: *humiliabam in jejunio animam meam*. Vnde versus: Luxuria raro non bene pasta caro.

¶ Est autem triplex solempne ieiunium ab ecclesia institutum, videlicet in quatuor temporibus, in quadragesima, in vigilias sanctorum quorum quodlibet certis temporibus, certis rationibus, certis diebus, certisque causis institutum est.

¶ Primum autem ieiunium tribus decausis quater in anno. Fit sub ternario, scilicet, ad exequendum mandatum, ad delendum peccatum, ad exprimendum misterium. In lege quippe preceptum fuit de primiciis soluendum quod ad tempus nostrum extendendum est ut sicut sunt quatuor anni tempora et in quolibet tempore tres menses, ita nos quatuor viciis ieiunamus in anno, et qualibet vice tribus diebus ad laudem trinitatis et sumitur hec quaternacio temporis de veteri testamento vbi dicit propheta [Zach. 8:19]: *Jejunium quarti, jejunium quinti, jejunium septimi, et jejunium decimi domui* Israel vertetur in dies festos. Hinc est quo ieiunamus in Marcio, in Junio, in Septembri, in Decembri.

Item secundo, primo ieiunium agitur ad delendum peccatum ut sicut quatuor modis sub ternario peccamus. Ita quatuor vicibus sub ternario ieiunemus. Nam peccamus in Patrem per [impotentiam], in Filium per ignorantiam, in Spiritum Sanctum per maliciam.

Item peccamus corde, ore, opere, consuetudine.

Tercio, agitur primum ieiunium ad exprimendum misterium quia sicut numerus ascendit ab vnitate ad vnitatem si ternarius quater multiplicetur. Sic anima ascendit de virtute in virtutem si quater agat ieiunium per ternarium, verbi gratia, fiat prima multiplicacio sicut vnum facit tria, ter tria facit ix., ter ix. facit xxvii., ter xxvii. facit lxxxi. Ecce quomodo ascenditur ab vnitate ad vnitatem significando quod per talem ieiunium anima ascendit de perfectione ad perfectionem, de virtute ad virtutem, donec videatur Deus deorum in Syon [Psal. 83:8]. Et bene competit hec multiplicatio anime propter quatuor eius status, scilicet, creationis, vegetationis, operationis, resolutionis.

¶ Secundum ieiunium quod est quadragesima tribus de causis semel in anno, licet quadragenario celebratur, scilicet, propter trinum exemplum, propter diuinum preceptum, propter numeri[[1]](#endnote-1) sacramentum.

De primo, ante legem Moyses sic ieiunauit sub lege Elias, post legem Christus. Est enim numerus quadragenarius sanctus in scriptura.

De quo vide infra capitulo [306] Quadraginta.

Secundo, ieiunamus quadraginta diebus propter preceptum fuit in lege ut ex omnibus decime darentur quod et ad tempus extenditur. Sicut autem in anno solari ccclxv. dies diuidans et decima pars quadratis ut autem quadragenarius numerus compleatur additur decima decime quia ex precepto legis minores leuite reddebant summo sacerdoti. /f. 51ra/ Sic ecclesia decimans dies anni Christo vero et summo pontifici ad 37 dies addit et dimidium ad complendum quadragenarium.

Tercio, ieiunamus in quadragesima propter sacramentum. Nam quadragenarium est pars superabundans et ex suis partibus aggregatis ascendit ad quinquagenarium eius partes sunt septem, scilicet, vicenarius, denarius, octonarius, quinarius, quaternarius, binarius, vnitas, que aggregate reddimit quinquagenariumn quinquagenarius perducit[[2]](#endnote-2) ad quietem et remissionem. Velut iubileus importat a ieiunio quadragesimali ascenditur ad quietem eternam. Sunt autem septem partes spirituales ieiunii, scilicet, a septem viciis capitalibus abstinere tanquam a fontibus cetera vicia fluunt.

Tercium ieiunium in vigiliis sanctorum tribus de causis indicitur. Nam in lege preceptum fuit ut in maioribus solempnitatibus ascendentes Jerusalem aliquid offerent et non apparerent vacui. Et nos quidam ascendentes ecclesiam offerrimus ieiunium primiciarum quo ad menses, ieiunium decimarum quo ad annuum, ieiunium oblationum quo ad diem.

1. numeri ] *corr*. verum F.128. [↑](#endnote-ref-1)
2. perducit ad ] *om*. F.128. [↑](#endnote-ref-2)